2021. gada 10. augustā Noteikumi Nr. 521

Rīgā (prot. Nr. 55 18. §)

**Grozījumi Ministru kabineta 2005. gada 24. maija noteikumos Nr. 351 "Noteikumi par vispārējās aprūpes māsas izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu"**

Izdoti saskaņā ar likuma

"Par reglamentētajām profesijām un

profesionālās kvalifikācijas atzīšanu"

36. panta 6. punktu un 54. panta pirmo daļu

Izdarīt Ministru kabineta 2005. gada 24. maija noteikumos Nr. 351 "Noteikumi par vispārējās aprūpes māsas izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu" (Latvijas Vēstnesis, 2005, 84. nr.; 2007, 149. nr.; 2014, 119. nr.; 2016, 204. nr.; 2018, 211. nr.; 2019, 227. nr.) šādus grozījumus:

1. Aizstāt 2. punkta ievaddaļā vārdus "ir atzīti Eiropas Savienībā un tie atbilst šādām prasībām" ar vārdiem "un atbilst šādām prasībām".

2. Svītrot 2.1.12. apakšpunktu.

3. Svītrot 2.2.12. apakšpunktu.

4. Papildināt noteikumus ar 12. punktu šādā redakcijā:

"12. Piemērojot speciālo profesionālās kvalifikācijas atzīšanas sistēmu, Latvijas Republikā tiek atzīti Lielbritānijas un Ziemeļīrijas Apvienotajā karalistē izsniegtie šo noteikumu pielikuma 14. punktā minētie māsas kvalifikācijas dokumenti, kas Lielbritānijas un Ziemeļīrijas Apvienotajā karalistē dod tiesības lietot māsas profesionālo nosaukumu"*Registered Nurse – Adult*", ja izglītība to ieguvei ir uzsākta no 1979. gada 29. jūnija un ja tie ir izsniegti līdz 2020. gada 31. decembrim."

5. Svītrot pielikuma nosaukumā vārdus "ir atzīti Eiropas Savienībā".

6. Izteikt pielikuma 19. punktu šādā redakcijā:

"19. Norvēģijas Karaliste

|  |  |  |
| --- | --- | --- |
| Nosaukums | Izdevējiestāde | Pievienotais sertifikāts |
| Apliecība par iegūtu bakalaura grādu slimnieku kopšanā  *Vitnemål for fullført grad bachelor i sykepleie* | Augstskola  Universitāte  *Universitet og Høgskole* | *–*" |

Ministru prezidents A. K. Kariņš

Izglītības un zinātnes ministre A. Muižniece